BBL สินเชื่อเติบโตดี รายได้ดอกเบี้ยแกร่ง
BBL มีกำไรสุทธิไตรมาส 3/2565 ที่ 7,657 ล้านบาท เพิ่มขึ้น 10.8% จากช่วงเดียวกันปีก่อนที่ 6,909 ล้านบาท และเพิ่มขึ้น 10.0% จากไตรมาสก่อน
BBL มีกำไรสุทธิไตรมาส 3/2565 ที่ 7,657 ล้านบาท เพิ่มขึ้น 10.8% จากช่วงเดียวกันปีก่อนที่ 6,909 ล้านบาท และเพิ่มขึ้น 10.0% จากไตรมาสก่อน
13 พ.ย. 2565

คุณค่าบริษัท
ธนาคารกรุงเทพ จำกัด (มหาชน) หรือ BBL มีกำไรสุทธิไตรมาส 3/2565 ที่ 7,657 ล้านบาท เพิ่มขึ้น 10.8% จากช่วงเดียวกันปีก่อนที่ 6,909 ล้านบาท และเพิ่มขึ้น 10.0% จากไตรมาสก่อนที่ 6,961 ล้านบาท สำหรับงวด 9 เดือน ปี 2565 BBL มีกำไรสุทธิ 21,736 ล้านบาท เพิ่มขึ้น 7.7% จากงวด 9 เดือนปี 2564 ที่ 20,189 ล้านบาท กำไรสุทธิที่เพิ่มขึ้นเป็นผลจากรายได้ดอกเบี้ยสุทธิที่เพิ่มขึ้นอย่างแข็งแกร่ง ส่วนใหญ่จากยอดเงินให้สินเชื่อที่ขยายตัว รวมทั้งอัตราผลตอบแทนของสินทรัพย์ที่ก่อให้เกิดรายได้เพิ่มขึ้นจากการบริหารจัดการสภาพคล่องของธนาคาร รวมถึงค่าใช้จ่ายจากการดำเนินงานลดลง
BBL มีรายได้ดอกเบี้ยสุทธิไตรมาส 3/2565 ที่ 26,496 ล้านบาท เพิ่มขึ้น 12.6% จากไตรมาสก่อน และเพิ่มขึ้น 28% จากไตรมาส 3/2564 สำหรับงวด 9 เดือน ปี 2565 BBL มีรายได้ดอกเบี้ยสุทธิ 71,769 ล้านบาท เพิ่มขึ้น 18.7% จากงวด 9 เดือนปี 2564
ส่วนต่างอัตราดอกเบี้ยสุทธิ (NIM) เพิ่มขึ้นเป็น 2.49% ไตรมาส 3/2565 จาก 2.24% ไตรมาสก่อนหน้า ขณะที่ส่วนต่างอัตราดอกเบี้ยสุทธิ (NIM) สำหรับงวด 9 เดือน ปี 2565 เพิ่มขึ้นเป็น 2.28% จากงวด 9 เดือนปี 2564 ที่ 2.10% สอดคล้องกับทิศทางของอัตราดอกเบี้ยและการบริหารจัดการสภาพคล่องของธนาคาร รายได้ที่มิใช่ดอกเบี้ยไตรมาส 3/2565 ของ BBL อยู่ที่ 10,211 ล้านบาท ลดลง 4.3% จากไตรมาส 2 ที่ 10,666 ล้านบาท
สำหรับรายได้ที่มิใช่ดอกเบี้ยงวด 9 เดือน ปี 2565 อยู่ที่ 30,240 ล้านบาท ลดลง 21.8% จากงวด 9 เดือน ปี 2564 ที่ 38,687 ล้านบาท ส่วนใหญ่เกิดจากกำไรจากการตีมูลค่าเงินลงทุนผ่านงบกำไรขาดทุนลดลง ซึ่งเป็นไปตามสภาวะตลาด และรายได้ค่าธรรมเนียมและบริการสุทธิลดลงจากธุรกิจหลักทรัพย์
ขณะที่ รายได้ค่าธรรมเนียมจากการให้สินเชื่อและบริการการค้าระหว่างประเทศเพิ่มขึ้น สำหรับค่าใช้จ่ายจากการดำเนินงานไตรมาส 3/2565 อยู่ที่ 17,006 ล้านบาท ลดลง 2.5% จากไตรมาส 2/2565 แต่สำหรับงวด 9 เดือน ปี 2565 อยู่ที่ 49,947 ล้านบาท เพิ่มขึ้น 4.2% จากงวด 9 เดือน ปี 2564 ที่ 47,930 ล้านบาท ทั้งนี้ไตรมาส 3 ปี 2565 BBL ตั้งสำรองผลขาดทุนด้านเครดิตที่คาดว่าจะเกิดขึ้นจำนวน 9,889 ล้านบาท เพิ่มขึ้น 18.4% จากไตรมาส 2 ปี 2565 สำหรับงวด 9 เดือน ปี 2565 BBL ตั้งสำรอง 24,733 ล้านบาท ลดลง 4.9% จากงวด 9 เดือน ปี 2564 โดยธนาคารยังยึดหลักความระมัดระวังในการตั้งสำรอง โดยพิจารณาความผันผวนของเศรษฐกิจโลกที่อาจส่งผลกระทบต่อเศรษฐกิจไทยระยะข้างหน้า สำหรับอัตราส่วนหนี้สินที่ไม่ก่อให้เกิดรายได้ (NPL Ratio) อยู่ในระดับที่บริหารจัดการได้ที่ 3.5% เพิ่มขึ้นเล็กน้อยจากช่วงสิ้นไตรมาส 2/2565 ที่ 3.4% และช่วงสิ้นปี 2564 ที่ 3.2% จากการที่ BBL ตั้งสำรองด้วยความระมัดระวังและรอบคอบมาอย่างต่อเนื่อง ทำให้อัตราส่วนการตั้งสำรองหนี้ (NPL Coverage Ratio) อยู่ในระดับแข็งแกร่งที่ 240.1%
บล.เอเซีย พลัส กล่าวว่า สภาวะดอกเบี้ยขาขึ้นทำให้ต้นทุนการออก Bond กับใช้สินเชื่อธนาคารไม่แตกต่างมาก จึงคาดหมายการเบิกใช้สินเชื่อของลูกค้ารายใหญ่มากขึ้น บวกต่อ BBL ที่มีโครงสร้างสินเชื่อรายใหญ่สูงสุดในกลุ่มฯ สำหรับการประเมินมูลค่า (Valuation) ปัจจุบันหุ้น BBL ซื้อขายกันที่ P/E 9.93 เท่า สูงกว่าค่าเฉลี่ย P/E กลุ่มธนาคารพาณิชย์ที่ 10.06 เท่า ส่วนค่า P/BV ของหุ้น BBL อยู่ที่ 0.55 เท่า ต่ำกว่าค่าเฉลี่ยของกลุ่มธนาคารพาณิชย์ที่ 0.82 เท่า
…
รายชื่อผู้ถือหุ้นใหญ่
รายชื่อกรรมการ